# Data:

# Stimate părinte/tutore,

# RE: Formular de raportare a istoricului de dezvoltare

Formularul de raportare a istoricului de dezvoltare elaborat de Toronto District School („**TDSB**”) („Formularul de raportare a istoricului de dezvoltare”) se completează pentru fiecare elev la înscrierea inițială la TDSB, de la grădiniță la învățământul secundar. Este o parte esențială a procesului de înscriere la TDSB. Informațiile vor fi stocate în foaia matricolă din Ontario (Ontario School Record – OSR) a copilului dumneavoastră și vor fi accesate de către profesorii săi și directorul/directorul adjunct al școlii. Formularul de raportare a istoricului de dezvoltare este o modalitate prin care TDSB adună informații de la familii pentru a adapta procesul educațional astfel încât să sprijine mai bine fiecare copil/elev. Pe parcursul anului școlar, comunicarea între familii, cadre didactice și instituția școlară rămâne constantă și deschisă.

Credem că, în primii ani de viață, familiile sunt primul și cel mai puternic factor care influențează procesul de învățare, dezvoltarea, sănătatea și bunăstarea copiilor. De asemenea, credem că familia își cunoaște cel mai bine proprii copii și nevoile acestora și are capacitatea de a-i susține, motiv pentru care vă invităm să împărtășiți informații importante despre punctele forte, interesele, nevoile copilului dumneavoastră și despre cum îl putem sprijini cel mai bine în tranziția către școală. Cadrele didactice și personalul TDSB vor folosi aceste informații pentru a elabora experiențe de predare și învățare receptive care pun în valoare punctele forte și interesele copilului și pentru a sprijini procesul de învățare al acestuia la școală.

Informați directorul școlii dacă doriți să intrați în legătură cu un membru al personalului școlii care vă poate ajuta să completați Formularul de raportare a istoricului de dezvoltare. Învățătorul copilului poate stabili un interval orar pentru a vă întâlni, ca să înțeleagă mai bine informațiile pe care le-ați furnizat. Considerăm că familiile au un rol foarte important, de parteneri activi, în procesul educațional al elevilor. Ne străduim să dezvoltăm parteneriate puternice cu dumneavoastră. Apreciem orice informație pe care o puteți furniza, oferindu-le cadrelor didactice datele necesare pentru a adapta procesul educațional la nevoile copilului.

Părinții/tutorii pot opta să *nu* completeze Formularul de raportare a istoricului de dezvoltare sau pot alege să răspundă doar la anumite întrebări. Dacă aveți întrebări cu privire la completarea Formularului de raportare a istoricului de dezvoltare, vă invităm să vă adresați directorului școlii.

Vă mulțumim pentru colaborare. Suntem nerăbdători să cooperăm pentru a-i oferi copilului dumneavoastră o experiență educațională plăcută.

Director,

Semnătură

------------------------------------------------------------------------------------------------------------------

* Refuz să completez/refuzăm să completăm Formularul de raportare a istoricului de dezvoltare
* Am completat Formularul de raportare a istoricului de dezvoltare

Semnătura părintelui/tutorelui Dată